જયારે જયારે કોઈ ઘટના બને કે આંદોલનો દરમ્‍યાન એવા પ્રશ્‍નોને લઈ વખતો વખત સરકારને આવેદનપત્ર પાઠવી યોગ્‍ય કાર્યવાહી અને ન્‍યાય માટે રજુઆતો કરવામાં આવે છે પરંતુ આજ સુધી થયેલ રજુઆતોનો સંતોષકારક .કેલ મળેલ નથી. ત્‍યારે ઉપરોકત માંગણીઓનું વહેલામાં વહેલી તકે નિવારણ થાય અને યોગ્‍ય કાર્યવાહીકરવામાં આવે તેવી માંગણી સાથે આપને આવેદનપત્ર પાઠવીએ છીએ. ન્‍યાય કરવાની શરૂઆત પીપાવાવ જમીન મુકિત આંદોલનનો સુખદ અંત લાવી કરી આપશો એવી વિનંતી સાથે તાકીદ કરીએ છીએ કે, જો અમારી માંગણીઓ સંતોષવામાં વિલંબ થશે, આપેલ આવેદનની નોંધ લઈ યોગ્‍ય કાર્યવાહી થશે નહી તો અમો ગુજરાતભરમાં જાગૃત્ત કોળી સમાજનાં યુવાનો હવે હદ થઈ છે એ સુત્ર સાથે જન આંદોલનને બળ આપી ગુજરાત સરકાર સામે તમામ બાબતોમાં અસહકારની ચળવળ ચલાવીશું. અમારા અસરકાર આંદોલનને રાજયના ખૂણે-ખૂણે લઈ જઈશું અને સમગ્ર ગુજરાતનાં કોળી સમાજને ન્‍યાય અપાવીને જ ઝંપીશું અને આ બાબતે જે કાંઈ પણ થાય તેની તમામ જવાબદારી તંત્ર અને સરકારની રહેશે.